**Годишен отчет за дейността на Народно читалище „Пробуда-2002” – с. Злокучене през 2023г.**

През изминалата 2023г. Народно читалище „Пробуда-2002”-с.Злокучене продължи да развива дейност в насока постигане на основните си цели, заложени в устава на Читалището и Закона за народните читалища:

**-** Развитие и обогатяване на културния живот, социалната и образователната дейност в с. Злокучене;

**-** Съхранение на обичаи и традиции, характерни за региона и за българския народ като цяло;

**-** Разширяване на познанията на жителите на с. Злокучене и приобщаването им към ценностите и постиженията на науката, изкуството и културата;

**-** Възпитаване и утвърждаване на националното самосъзнание сред населението;

**-** Осигуряване на жителите на с. Злокучене на достъп до информация.

За постигане на посочените цели бяха реализирани следните дейности:

**І. Организационни дейности.**

През 2023г. самодейци на Народно читалище „Пробуда-2002” взеха участие в организацията и провеждането на разнообразни социално-културни мероприятия, целящи обогатяване на ценностната система, духовно израстване, повишаване нивото на възпитание и пълноценно уплътняване на свободното време на децата и младите хора в с. Злокучене. Самостоятелно и в сътрудничество с кметството и жителите на с. Злокучене бяха организирани и проведени различни тържества и ритуали, с които бяха отбелязани следните празници:

- Бабинден (21.01.2023г.);

- Сирни Заговезни (26.02.2022г.);

- Освобождението на България (03.03.2023г.);

- Международен ден на жената (08.03.2023г.);

- Великден (16.04.2023г.);

- Международен ден на детето 1-ви юни (01.06.2023г.);

- Денят на Христо Ботев и на загиналите за свободата и независимостта на България (02.06.2023г.);

- Илинден (Празник на с. Злокучене, 29.07.2023г.);

- Петковден (14.10.2023г.);

- Празник на Свети Иван Рилски (19.10.2023г.);

- Празник на Християнското семейство (21.11.2023г.);

- Никулден (06.12.2023г.);

- Рождество Христово (25.12.2023г.).

**ІІ. Библиотечно – информационни дейности.**

През годината в Народно читалище „Пробуда-2002”, съобразно възможностите, продължи обновяването и обогатяването на библиотечните фондове с книги и други носители на информация, с цел по-пълноценно задоволяване потребностите на жителите на с. Злокучене.

В тази насока е получено дарение на голям брой книги от служители на международна маркетингова компания с офис в София.

Към настоящия момент библиотечният и информационен фонд на Народно читалище „Пробуда-2002” наброява приблизително 5000 единици. В библиотеката са регистрирани общо 33 читателя.

Общият брой на регистрираните посещения в НЧ „Пробуда-2002” през 2022г. е над 900, в това число са включени такива в библиотеката, спортната и игрална зали на Читалището.

**ІІІ. Художествена самодейност.**

Освен участието в организацията и отбелязването на изброените празници, Народно читалище „Пробуда-2002” и неговите самодейци целогодишно се ангажират с разнообразни дейности, насочени към възстановяване, съхраняване, продължаване и популяризиране на местни и национални културни традиции и обичаи. Основен приоритет е развитието на художествената самодейност на читалището. За целта се прилагат разнообразни мерки за привличане на жителите на с. Злокучене към участие в различни творчески и културни прояви.

От 2010г. в Читалището развива дейност самодейна женска певческа група за автентичен фолклор. Групата активно участва в разнообразни културни инициативи, провеждани на територията на цялата страна. Основната цел е да се съхраняват и популяризират характерни за региона песни и обичаи, с което да се допринесе за запазване на културното ни наследство.

Признание за активната роля на певческата група са множеството прeстижни награди на общински, областни, национални и международни събори, концерти и фестивали.

През изминалата 2023г. самодейците от фолклорната група взеха участие в редица фестивали и празници, на които им бяха присъдени отличия, както следва:

- Грамоти и медали за участие и класиране на втори места в конкурсната програма на групата и индивидуално на Василка Матина и Васил Димитров във „ІІ-ри МФФ, Разметаница пее и танцува“ – гр. Бобов дол;

- Грамоти за участие на групата и за индивидуалните изпълнения на Василка Марина и Васил Димитров в конкурсната програма на „1-ви Национален фолклорен събор Фестивал Между Верила и Рила с Традиции в бъдещето“ – с. Крайници. На Васил Димитров е връчен и диплом за най-възрастен участник в конкурса;

- Диплом за опазване на традиционната култура и образците на фолклора на „XVIII международен Фолклорен фестивал МАЛЕШЕВО пее и танцува“ – с. Микрево;

- Грамота за участие на групата във „Фолк Фест Банско 2023“;

- Диплом за участие в Празник на Рилския зелник“ – с. Бели Искър;

- Грамота за участие и отлично представяне на групата на 1-ви Фолклорен Фестивал, АРНО ОРО“-с. Долни окол;

- Участие в празничната програма на съборана с. Ново село.

Освен изброените инициативи, Народно читалище „Пробуда – 2002“ активно популяризира дейността си и отбелязва всички значими исторически, културни и обществени събития и дати на своята страница в социалната мрежа Фейсбук.

В читалището е сформирана също самодейна детска група, която участва в част от празниците на с. Злокучене, представяйки пред жителите и гостите на селото стихотворения, песни и различни скечове.

**ІV. Финансиране.**

През изминалата година Народно читалище „Пробуда-2002” продължи да финансира своята дейност преимуществено със субсидията, отпусната от държавния бюджет и ограничени/минимални постъпления от членски внос. Средствата са използвани за изплащане на месечното възнаграждение на секретаря на Читалището (50% от минималната работна заплата за страната), покриване на режийни разходи и обезпечаване на изброените по-горе инициативи.

**V. Други.**

След анализ на дейността на НЧ „Пробуда-2002” за 2023г. са констатирани следните проблеми:

- размерът на субсидията е недостатъчен за пълноценно изпълнение на целите на Читалището и ограничава възможностите за стартиране на нови инициативи и дейности;

- ниският бюджет не позволява реализирането на по-сериозни капиталови разходи за обновяване на библиотечни фонд, подобряване на условията в игралната зала и/или др. инициативи, свързани с оптимизиране на материалната база.

Дата 08.01.2024г. СЕКРЕТАР НА

с. Злокучене НАРОДНО ЧИТАЛИЩЕ „ПРОБУДА-2002”:

 ........................................................................

 ( Генка Стоименова )

 ПРЕДСЕДАТЕЛ НА

 НАРОДНО ЧИТАЛИЩЕ „ПРОБУДА-2002“:

 …………………………………………

 ( Георги Георгиев )